stanford-oval/wikipedia huggingface dataset:
שכונה (סדרת טלוויזיה)

| --- | --- |

 שיר הנושא:  לא זזים – בביצוע אושרת אינגדשט
 סוגה:  נוער, דרמה, פנטזיה
 יוצרים:  גיורא חמיצר
 כותבים:  גיורא חמיצר – תסריטאי ראשי עונות 1–2 נועה פניני – תסריטאית ראשית עונה 3
 בימוי:  אורן שקדי (עונות 1–2)  יואב גורפינקל (עונה 3)
 שחקנים:  עומר גולדמן  תותי ניניו אסף הרץ ליאנה עיון ניר חלפון טום יפת עידן שקרוקה ליהי קורנובסקי יעל פולמן
 פסקול:  טל ירדני
 ארץ מקור:  ישראל ישראל
 שפות:  עברית
 מספר עונות:  3
 מספר פרקים:  148
 הפקה
 מפיק:  רן גולן אסנת סרגה אורלי אטלס כץ סער פין
 חברת הפקה:  ענני תקשורת
 עורכים:  אסנת סרגה דפנה רוזמן עמית עזז
 אתר צילומים:  טירת כרמל, כפר שמריהו,חמת גדר, מזכרת בתיה, ראשון לציון, בית ישע, יער בן שמן, אילת, קיסריה, נורדיה, רמת גן, תל אביב, גליל ים, גבעת השלושה, רמלה, קריית עקרון, גבעת ברנר, הרצליה פיתוח, חולון, מזכרת בתיה
 אורך פרק:  23 דקות
 שידור
 רשת שידור:  HOT:   ניקלודיאון (עונות 1–2)   TeenNick (עונה 3)
 תקופת שידור מקורית:  2 בנובמבר 2014 – 28 ביוני 2018
 קישורים חיצוניים
 דף התוכנית ב-IMDb
שכונה היא סדרת נעורים ישראלית שיצר גיורא חמיצר, ששודרה החל מ-2 בנובמבר 2014 ועד לסיומה ב-28 ביוני 2018, במשך 3 עונות ו-148 פרקי עלילה ואף פרק בונוס והופעה בערוץ ניקלודיאון בחברת HOT בערוץ ניקלודיאון. עונתה השלישית שודרה בערוץ טין-ניק. עלילתה עוסקת בשכונת עוני הממוקמת בלב היישוב העשיר "נרקיס", ובהבדלים בין העניים (המכונים "שכונקים") לבין העשירים.
הסדרה זכתה להערצה ואהדה רבה, לאחר ההצלחה המסחרית של הסדרה יצאו שני ספרים ומופעים המבוססים עליה. באוגוסט 2022 פורסם כי הסדרה נמכרה להודו שתפיק גרסת לייב אקשן..
סקירת הסדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 50 | 50 | 2 בנובמבר 2014 | 21 בינואר 2015 |
|  | 2 | 50 | 50 | 1 בספטמבר 2016 | 14 במרץ 2017 |
|  | 3 | 48 | 48 | 8 באפריל 2018 | 27 ביוני 2018 |
עלילה > עונה 1

בליבו של היישוב היוקרתי "נרקיס" נמצאת 'השכונה'. במקבץ דירות מגורים דלות השוכנות באחוזה שנתרמה על ידי הפילנתרופ התמהוני פריצי, גרות משפחות עובדים בצניעות.
אחת המשפחות המתגוררות בשכונה היא משפחת בן דוד. האב משה בן דוד, בכינויו בנדה, הוא אלמן המגדל 5 ילדים (ויקי, רחלי, אודי, יובל ורינת). בנדה פותח וסוגר עסקים כושלים ומתגלגל לחובות שמאיימים להביא אותו עד מאסר. שלושת ילדיו הבוגרים עוזרים לגדל את התאומים הפעוטים, ומנסים להשאיר את אביהם מחוץ לכותלי הכלא באמצעות תחבולות שונות. הילדים מעמידים פנים שאביהם מת ומסתירים אותו מתושבי השכונה ומרשויות החוק, זאת בעזרת חבריהם לילוש, מיטל, לירון ומצליח. בהמשך הסדרה, תושבים נוספים מגלים שבנדה המנוח בעצם חי במקלחת של משפחתו ומתחבא שם.
בנוסף לקשיים הקיומיים, לתושבי השכונה צרות נוספות מצד השכנים העשירים, תושבי נרקיס ובראשם ראשת המועצה סוזי שיינפלד היו שמחים להיפטר משכונת העוני. באותו הזמן, אל משפחת שיינפלד מגיע אורח חדש, איתן, שחקן גולף אמריקאי. אגם, הבת של סוזי, מאוהבת בו, אולם איתן מתאהב דווקא בויקי. לאחר שבנדה מגלה שסוזי סוחטת את ויקי כדי שלא תהיה עם איתן, הוא מסגיר את עצמו לכלא כדי שויקי תוכל להיות עם איתן. הילדים מתחילים לנסות לגייס כסף לצורך שחרור בנדה.
רחלי, במנותק מהחבורה, מגלה על אוצר מיסטי עתיק. האוצר הוא מטה אהרן, אוצר שטמן פריצי, מייסד השכונה. אחרי האוצר רודפת הבריגדה, ארגון של פושעים שאותו מנהיג הקוברה. רחלי מגלה על זהותו האמיתית של יחיעם כספי השכן המסתורי, שבעצם נקרא הלמוט פולק, נכדו של פריצי.
חברי הבריגדה שמים לעצמם כמטרה להרוג את הלמוט בגלל היותו היחיד שיודע על תוכניתם, וגם על מנת להשיג את חצי המפה שבידו.
בעזרת הגיבוי של משטרת נרקיס על ידי שוטר בשם ורשבסקי, שנכנע לאיומים ולשוחד, ומשתף עם הבריגדה פעולה. הבריגדה מפלילים את הלמוט, וגורמים לו לברוח מביתו. הבוס של ורשבסקי, רמי, חושד יותר ויותר בהתנהגותו המוזרה של ורשבסקי. הוא מגלה שורשבסקי עובד עבור טדי שיינפלד, אשר גם מחפש את המטה, רמי מתעמת איתו, וכמעט מצליח להערים עליו, אך אז איתן, שמתגלה כעובד של טדי, יורה בו.
הלמוט מבין שלא יוכל להתחמק מהבריגדה לנצח, ומחליט לתת לרחלי את המפה על מנת שהיא תמצא את האוצר, אך איתן וגדעון לוקחים מהלמוט את המפה בכוח, וגדעון יורה בהלמוט. הלמוט נהרג, ומפקיד על רחלי והחבורה את המשימה של מציאת האוצר, תוך כדי שהוא נותן לה את מקס כלבו כדי שתשמור עליו.
החבורה מנסה למצוא את הדרך למטה, בלי לדעת שאיתן עוזר להם בכוונה כדי להסגיר את האוצר לטדי. בו זמנית אודי ואגם מתאהבים, ומגלים על כך שטדי עומד בראשות הבריגדה. כשהמטה נמצא, הילדים מביאים אותו לטדי כדי שישחרר את אביהם מהכלא. אולם אז מתגלה שאיתן עובד עם המוסד כדי לנקום על כך שהקוברה ירה באביו. לבסוף הם מצליחים להתגבר על טדי, ואילו ויקי יורה בקוברה והורגת אותו.
בסוף העונה, החבורה נותנת לסוכנות את המטה וטדי נעצר. ויקי נפרדת מאיתן בטענה ששיקר לה. רחלי ולירון הופכים לזוג. העונה מסתיימת כשמישהו פורץ למשאית של הסוכנות וגונב את המטה.
עלילה > עונה 2

עונה 2 מתחילה 100 ימים לאחר מאורעות עונה 1. בתחילת עונה זו מתברר שטדי היה זה שגנב את המטה, אולם הוא נעצר בזמן והמטה נמצא אצל הסוכנות. לאחר מכן משפחת שיינפלד יורדת מנכסיה כי כל הנכסים שלהם הוחרמו. בנוסף, סוזי מודחת מתפקידה כראש המועצה, ובמקומה נמצאת דרורה, מנהלת בית הספר בו לומדים ילדי היישוב. במהלך חתונתם של בנדה ואילנה, זוכה סוזי בהגרלת הלוטו הגדולה במרמה (טדי השתמש בכוחות המטה כדי לראות את המספרים הזוכים), משפחת שיינפלד משתמשת בכסף הזכייה כדי לחזור לנכסיהם, סוזי חוזרת לתפקיד ראש המועצה.
סוזי מנצלת את מעמדה כדי לפגוע בתושבי השכונה, להפריד בין אודי לאגם ולמצוא לבנדה חוב חדש שיכניס אותו לכלא לפני שהמשפחה מבריחה אותו לאילת. מתברר שמטה אהרון שנמצא בסוכנות מזויף, כיוון שאיתן הסתיר את המטה המקורי במקום אחר. המלחמה על המטה עולה שלב: נמרוד רודף אחרי המטה בהבנה שהבאת המטה לסוכנות תביא חנינה לאביו. רחלי רודפת אחר המטה כיוון שהיכולת שלו לאפשר ניצחונות תאפשר לה לגייס מספיק כסף כדי לפדות את החוב של אביה. בנוסף, בתו של הקוברה, נינה, רוצה לנקום את מות אביה ולקחת את המטה לעצמה.
נמרוד ורחלי נלחמים על המטה שמושמד לכאורה. רחלי ונמרוד מגלים שהסימן שהמטה השאיר על ידם כשרבו עליו, מאפשר להם לנסוע בזמן, והם חוזרים בזמן כדי לראות את הקמת השכונה. טדי מזהה היכן המטה נמצא, באותה המערה בשכונה בה היה בעונה הראשונה. הוא משתחרר מהכלא למען הסוכנות, מפנה את השכונה מתושביה ולוקח את המטה. רחלי מצליחה לגנוב ממנו את המטה ולברוח עם לירון, שנורה במהלך המרדף.
רחלי חוזרת בזמן לתחילת העונה ומונעת מטדי לגנוב את המטה. כשהיא חוזרת להווה מתגלה ששינתה אותו: כעת משפחת בן דוד היא העשירה. אולם רחלי מגלה שגם בהיסטוריה הזאת לירון מת. כשהיא לא מסוגלת לשאת זאת, רחלי חוזרת בזמן כדי לפגוש את פריצי.
בסוף העונה, מתגלה שרחלי מיועדת להשמיד את המטה ולשים קץ לכל המצב הקיים, אבל, ברגע שיושמד המטה, היא תושמד ביחד איתו והכל יחזור לקדמותו. אך, איתן, שהיה המיועד לפניה להשמדת המטה ונכשל, מגיע ועושה זאת במקומה. ההיסטוריה משתנה ובגלל זה איתן מת. השכונה חוזרת אל תחילת העונה, אל החתונה של בנדה ואילנה, כולם שמחים ומאושרים, ורחלי היחידה שזוכרת מה קרה. היא משלמת את חובותיהם למועצה, נותנת לאגם את הטופס הזוכה בהגרלת הלוטו כדי לסדר את הדברים, והם חוזרים להיות המשפחה המאושרת שהיו.
צוות השחקנים והדמויות

| שחקן/שחקנית | דמות | עונות> 1 | עונות> 2 | עונות> 3 |
| --- | --- | --- | --- | --- |
| עומר גולדמן | ויקי בן-דוד | ראשי | ראשי | ראשי |
| תותי ניניו | רחלי בן-דוד | ראשי | ראשי | ראשי |
| אסף הרץ | איתן שרוני | ראשי | ראשי |  |
| ניר חלפון | אודי בן-דוד | ראשי | ראשי | ראשי |
| ליאנה עיון | מיטל מורי | ראשי | ראשי | ראשי |
| טום יפת | לירון ביטון | ראשי | ראשי | ראשי |
| עידן שקרוקה | מצליח | ראשי | ראשי | ראשי |
| ליהי קורנובסקי | אגם שיינפלד | ראשי | ראשי | ראשי |
| יוסי מרשק | משה "בנדה" בן-דוד | משני | משני | משני |
| עירית קפלן | אילנה בן-דוד-מורי | משני | משני | משני |
| אושרת אינגדשט | לילוש | משני | משני | משני |
| דורין קריו | ג'סיקה "ג'סי" | משני | משני | משני |
| מורדי גרשון | טדי שיינפלד | משני | משני |  |
| יעל שרוני | סוזי שיינפלד | משני | משני | משני |
| אוריה חורש | נמרוד שיינפלד | משני | משני | משני |
| דוד שאול | שלומי חן | משני | משני | משני |
| נטלי עטיה | מגי ביטון | משני |  |  |
| אברהם סלקטר | הלמוט פולק/ יחיעם כספי | משני |  |  |
| עידית טפרסון | דרורה רגב | משני | משני | משני |
| אבי פניני | רמי זופניק | משני | אורח | משני |
| גל פרציגר | עידן ורשבסקי | משני | משני |  |
| אלון דהן | תבורי | משני | משני |  |
| דורין ארטשיק | שי-לי וייסברם | משני | אורח | אורח |
| נועה קולר | סתווית | משני | משני | משני |
| נועה לזר קינן | גיתית | משני | אורח |  |
| טל מוסרי | צ'יטה מימון |  | משני | משני |
| לירז צ'רכי | נינה "האנקונדה" |  | משני |  |
| שיר אברמוב | שרי בדוסה |  | אורח | משני |
| יעל פולמן | דורי צרפתי |  |  | משני |
| גל פופולר | בן דינר |  |  | משני |
| מיכאל מושונוב | רוי דינר |  |  | משני |
| תמיר גינזבורג | עומרי |  |  | משני |
| דר זוזובסקי | דיקלה לוקסמבורג |  |  | משני |
צוות השחקנים והדמויות > הבריגדה

"הקוברה" (יהודה מור) (אורח בעונות 1–2): מפקד הבריגדה לשעבר. ירה באביו של איתן מול עיניו כשהיה קטן. אביה של נינה. בזרועו יש קעקוע של נחש קוברה. נורה על ידי ויקי. לאחר מותו כלוא בכור המצרף.
נינה "האנקונדה" (לירז צ'רכי) (עונה 2): הבת של הקוברה, מפקדת הבריגדה לאחר שאביה מת. חטפה את איתן מבית החולים. עברה לגור בשכונה והותירה לנחש הארסי שלה להכיש את רחלי במטרה לקבל את המטה. נורתה על ידי ויקי לפני שהפעילה את המטה המורעל על החבורה, ולאחר מותה דמותה כלואה בכור המצרף. בעולם המקביל הורגת את לירון ומשמידה את המטה עם רחלי. כנראה חזרה לחיים לאחר שרחלי שינתה את ההיסטוריה
גדעון (יורם יוספסברג) (עונה 1): היה חייל ותיק בבריגדה, ורצח את הלמוט. שונא את איתן. ונהרג בעונה 1 על ידי דלת המערה של פריצי שניסה לפתוח בעזרת גרזן.
איגור (ערן שראל) (עונה 1): היה חייל בבריגדה. נשלח על ידי הקוברה כדי להחליף את גדעון בתפקיד. כמעט מת במערה של פריצי. איתן הרג את איגור כיוון שניסה להרוג את ויקי.
דב (בועז קונפורטי) (עונה 2): חייל בבריגדה. עבד אצל נינה. הצליח לגלות את המיקום של המוסד בעזרת השבב ששתל בכומתה של ויקי. המוסד תפס ושלח אותו למעצר. הפליל את איתן שהוא המפקד של הבריגדה, ולאחר שטדי שוחרר, החל לעבוד בשבילו. חטף את ויקי ואיתן, אשר הצליחו להתחמק ממנו. נכנס בגלל איתן לתרדמת בקרוואן של נינה.
שירזי (אייל סלמה) (עונה 2): חייל של טדי אך נשכר על ידי סוזי להשתלט על השכונה, פינה את תושביה, חטף את רחלי והרג את לירון. התעלף בסוף עונה 2.
סטיב (גיל וייס) (עונה 2): חייל בבריגדה. נשלח על ידי נינה למצוא את ויקי ולחטוף אותה. הוא מאתר אותה ומעלה אותה לרכב. כשהיא בורחת לו, נינה מגלה את זה והורגת אותו. כנראה חזר לחיים לאחר שרחלי שינתה את ההיסטוריה
צוות השחקנים והדמויות > משפחת דינר

בן דינר (גל פופולר) (עונה 3): גר באילת ומנהל את מלון דקלים, בוס די שטותניק. בן דוד של רוי. מתאהב במיטל ומתקרב אליה. מחזיק בעט של הלמוט ובפסל של פריצי שנגנב על ידי סבו, ומנסה להרחיק את החבורה מהאוצר. יוצא עם מיטל לדייט. אודי הקליט את השיחה שלו עם רוי וחשף מול מיטל את המזימה שלו ושל רוי. למרות הכל לא רוצה לוותר על מיטל. עשה יחד עם רוי עסקה בינם לבין השכונקים. הגיע לנרקיס על מנת לשוב לחזר אחרי מיטל, וכמו כן התוודה בפניה שהוא ברח מרוי, ושהוא כבר לא בקשר עם משפחתו. בשנת 2019 הפך לבן זוגה של מיטל וגר יחד איתה ב-2023. עזר למיטל ויקי ועומרי להציל את רחלי מרוי. עבד על רוי שהוא בא להתפייס איתו וחטף את מיטל בשבילו אך מיטל והוא עזרו לרחלי לברוח. רוי גילה שבן בגד בו ועזר לרחלי ומיטל וניסה להרביץ לבן. כאשר רוי ניסה לחנוק את בן ורחלי ניסתה לעזור לבן, רוי בטעות נפל מהחלון ונהרג, ובן הופך לבן זוגה של מיטל בהווה.
סולומון דינר (אופק אהרוני) (אורח עונה 3): סבא של בן ורוי, עזר לפריצי להסתתר ב-1937 וקיבל ממנו יומן עם מיקום האוצרות. גנב את אוצר הכוהנים והחביא אותו במנהרה, ומעליו בנה ב-1960 את מלון דקלים, עם הכסף מהאוצרות הגנובים. בעצת רחלי, שרף את היומן של פריצי וכך שינה את העתיד.
רוי דינר (מיכאל מושונוב) (עונה 3): האנטגוניסט הראשי בעונה 3. בן דוד של בן. בן אדם אכזר ועם "אצבע קלה על ההדק". חלק מהמקרים שלו עם החבורה הם: מאיים על מצליח על מנת שהחבורה תעזוב את המלון. נעל את מצליח במערה וקשר אותו. תפס את דורי, ושרי עזרה לה להתחמק ממנו. שרף את המנהרה כשדורי, מצליח ורחלי נמצאים בתוכה וכמעט הרג אותם ומאיים על החבורה שיהרוג את משפחתם אם לא יתנו לו את הכסף שנתן להם. שומר את היומן של פריצי בחדר סודי במשרד המשותף לו ולבן. מנסה למכור את אבני החושן. בעת המרדף אחריו מגלה שאבני החושן נעלמו לפתע, כמו כן גילה שגם היומן ושאר העסקאות שביצע נעלמו גם הם ושכל רכושו מעוקל, ויודע כנראה שידה של רחלי במעשה. שולח בחורה בשם לנה לחטוף את רחלי. רצה שרחלי תחזיר אותו לתקופה של סבו על מנת להשיב את ההיסטוריה כפי שהייתה מקודם. רחלי היממה אותו עם מוט לוהט. התאושש. בן עבד עליו שהוא רוצה לעזור לו אך בגד בו ושחרר את רחלי. כעס על בן וניסה להרוג אותו. נתפס על ידי עומרי וויקי. השתחרר מהם וניסה שוב להרוג את בן. כאשר רחלי ניסתה להציל את בן, הפילה את רוי מהחלון בשוגג. רוי נהרג כתוצאה מכך. ע"פ הסדרה מעורבבים, רוי שרד את הנפילה, רק עם שבר ביד.
צוות השחקנים והדמויות > עובדי ואסירי הכלא

אלברט (שמוליק כהן) (עונה 1, קול בעונה 2): אסיר אשר חלק תא עם בנדה בעונה 1, והתחבר איתו. סייע לבנדה להתחמק משליחיו של טדי. בעונה השנייה מנסה לעזור לרחלי עם הקלטתו של טדי וסוזי אך לא מצליח.
איציק (יונתן מילר) (אורח בעונה 2): סוהר בבית הכלא שבו טדי ואיתן כלואים, ועובד עבור טדי שיינפלד.
אולג (אולג לוין) (אורח בעונות 2–3): אסיר שהיה בכלא יחד עם טדי ואיתן, והשתחרר. נשלח על ידי טדי למצוא את המטה במערה, וכשגילה את ערכו של המטה רצה אותו לעצמו, ניסה לפתוח את הסימן של היד במערה ונהרג. נמצא בכור המצרף. וניסה להרוג את נמרוד בשנת 1936. בעונה השלישית חזר לחיים עקב שינוי ההיסטוריה של רחלי. תצפת על החבורה במכולת וגילה על האפשרות לחזרה בזמן.
צוות השחקנים והדמויות > דמויות נוספות

לנה (עלמה בארי) (אורחת בעונה 3): בריונית של רוי. נשלחה לשכונה על מנת לחסל את משפחת בן דוד אם הם לא יוותרו על הכסף ואם יוותרו תקנה עגבנייה ותלך. נשלחה שנית לחטוף את רחלי. עמרי וויקי התקיפו אותה במפתיע ונטרלו אותה. לא צוין מה קרה לה בסוף הסדרה.
רוני (לירון ברנס) (אורח בעונה 3): האחראי על שבוע האופנה. רוי איים עליו לכבות את האור בתצוגה כדי לאפשר לו לבצע את מכירת אבני החושן.
הפקה

צילומי הסדרה נערכו ברובם בקיבוץ גבעת ברנר, במתחם בית ההבראה לשעבר "בית ישע", וכן בכפר שמריהו. העונה השלישית צולמה בחלקה באילת.
הסדרה חודשה לעונה שלישית ואחרונה, שהפקתה החלה עוד בעת שידור העונה השנייה, נודע שאסף הרץ (איתן) לא ישתתף בעונה זו. בנוסף יצטרפו לסדרה ספיר דרמון, דר זוזובסקי, תמיר גינזבורג, עדי גילת, יעל פולמן, מיכאל מושונוב, גל פופולר, שיר אברמוב ועוד. צילומי העונה השלישית התקיימו בחודשים אוגוסט–נובמבר 2017. מחצית מהצילומים נערכו באילת. בכך הפכה "שכונה" לסדרת הנוער הראשונה שצולמה באילת.
פרקים מיוחדים

בפתיחת העונה הראשונה והשנייה הופיעו ב-VOD של HOT שני פרקים מיוחדים שמסכמים את העונות הקודמת (בעונה השנייה את העונה הראשונה ובעונה השלישית את העונה הראשונה והשנייה.) פרקים אלו עזרו לצופים לסכם את העונות הקודמות אחרי ההפסקה של בין העונות ובנוסף גם הנאה קטנה לצופים. בפרק המיוחד של עונה 3 הבמאי תום אבני הוסיף גם כמה חלקי מאחורי הקלעים של הצילומים וההכנות לעונה השלישית והצצה לעונה השלישית.
פרק מיוחד עונה 2 – פרק קצר שבו רחלי מסבירה על אירועי העונה הראשונה תוך כדי שידור קטעים מהעונה.
פרק מאחורי הקלעים (עונה 3) – פרק מיוחד ששודר בתחילת העונה השלישית בבימויו של תום אבני. בפרק משולב גם ראיונות של השחקנים, במאים, תסריטאים ויוצרים של הסדרה (חדשים וישנים) כאשר הם מסבירים על העונות הקודמות.
פרק פרידה – פרק מיוחד ששודר בסוף העונה השלישית בבימויו של תום אבני. בפרק משולב גם ראיונות של השחקנים, במאים, תסריטאים ויוצרים של הסדרה (חדשים וישנים) כאשר הם נפרדים מהסדרה
סיווג גילאים

בעקבות מראות דם קשים ולטענת מועצת הכבלים והלווין שהתוכן המשודר אינו הולם לצפיית ילדים הוחלט להגדיר כמה מהפרקים האחרונים בעונה הראשונה לצפייה מגיל 14+ בלבד. למרות הגבלה זו, ניתן לראות שילדים רבים פסחו על התקן ולא אימצו את ההמלצה לפי אחוזי הצפייה. דבר זה חזר על עצמו שנית – לאחר שידורם של פרקים בהם התבצע שימוש בנשק חם/קר והימורים בלתי חוקיים הוחלט במועצה להפסיק את שידור הסדרה לזמן קצר. דבר זה הוביל להמון ביקורות שליליות על תוכן הסדרה. בעקבות לחץ מהקהל נקבעה פשרה בה נדרש לסווג את כל העונה השנייה לצפייה מגיל 14+ ולהעבירה לשעות הערב (20:30), העונה השלישית חזרה לסיווג הגילים 8+ ולשעה האולטימטיבית לשידור הסדרה – 15:40.
הצלחה מסחרית

המחצית הראשונה של העונה הראשונה רשמה יותר מ-3 מיליון הורדות ב-HOT VOD, ואפליקציית המובייל של הסדרה זכתה להצלחה רבה.
בינואר 2015 יצא אלבום מדבקות רשמי לסדרה, ושנתיים אחר כך בפברואר 2017 יצא אלבום מדבקות נוסף לסדרה.
בפברואר 2015 יצא ספר רשמי לסדרה הנקרא "השכונקים בעקבות היהלומים האבודים" המספר על השכונה עוד לפני תושביה ועל אבא של מיטל עשר שנים אחרי שהוא נכנס לכלא, והוא חוזר במטרה למצוא את אוצר היהלומים שהחביא בשכונה. בספטמבר 2016 יצא ספר שני לסדרה לקראת העונה השנייה שנקרא "השכונקים במירוץ לאוצר".
בשל העובדה שהיא כוללת תכנים הקשורים להימורים, אף על פי שמדובר בסדרה המיועדת לילדים ונוער, הורתה מועצת הכבלים והלוויין להפסיק את שידורי הסדרה ולהוריד פרקים מסוימים של הסדרה מה-VOD. בשל כך, הופסקו שידורי הסדרה באוקטובר 2016 למשך כחודש. לבסוף, בעקבות לחץ של הצופים, הושגה הסכמה בין מועצת הכבלים והלוויין להוט, לפיה הסדרה תעבור לשידורים בשעות הערב המאוחרות. מלבד זה, כך סוכם, פרקים שהוכנו כשהם מכילים תוכן הקשור להימורים ייערכו מחדש לפני שידורם, ובנוסף בתחילת כל פרק תופיע הודעת אזהרה על תוכני הסדרה, אולם המחצית השנייה של העונה השנייה חזרה לשיבוצה המקורי ומשודרת בשעות הצהריים.
הצלחה מסחרית > מופעי שכונה

במרץ 2015 התקיימו 7 הופעות של "שכונה בהופעה" – מופע המבוסס על העונה הראשונה. במקביל להופעות, יצא לאור ספר שמבוסס על עלילת העונה הראשונה בשם "השכונקים בעקבות היהלומים האבודים".
במרץ 2017 כוכבי הסדרה הופיעו ב"שכונה בהופעה 2" שחל בחג פורים ברחבי הארץ (חיפה, תל אביב ובאר שבע). בסוף ההופעה, נרמז כי צפויה עונה שלישית.
הצלחה מסחרית > זכיות בפרסים ועליית הסדרה בישראל ובפורטוגל

בדצמבר 2014 זכתה הסדרה בתואר "סדרת השנה הישראלית" במגזין " ראש אחד".
במאי 2015 זכה פתיח הסדרה במקום השלישי ב"מצעד השירים" של הערוץ הראשון וב-2 בנובמבר 2016, עלתה העונה הראשונה בפורטוגל בערוץ RTP2, בשם "O Bairro", ושודרה בעברית בליווי תרגום לפורטוגזית. ובינואר 2018 זכתה הסדרה במקום
הראשון לסדרת הנוער של 2017 בטקס נבחרי פרוגי.
הצלחה מסחרית > בתרבות

בסדרה "סקיי" אריק וסקיי רואים את הקטע מהעונה הראשונה שבו אגם סוטרת לאודי, כשעל הדרך מסביר אריק לסקיי על העניים והעשירים שבכדור הארץ.
הערות שוליים

↑  קיץ ברבנר,'"`UNIQ--nowiki-00000002-QINU`"'‏ליהי קורנובסקי גרסת בוליווד: הסדרה הישראלית שנמכה להודו, באתר מעריב אונליין, 2 באוגוסט 2022
↑  הישג ענק לסדרה הישראלית: זו המדינה שתגיע אליה, באתר אייס, 2 באוגוסט 2022
↑  '"`UNIQ--templatestyles-00000005-QINU`"'סופרגול supergol (2015-02-18), כתבה על שכונה בגיא פינס, נבדק ב-2018-06-26
↑  גילי איזיקוביץ,'"`UNIQ--nowiki-00000007-QINU`"'נתוני צפייה מסחררים לסדרת הנוער "שכונה", באתר הארץ, 16 בדצמבר 2014
| 0 | 1 | 2 |
| --- | --- | --- |
| 2016: החממה | פרסי נבחרי השנה של פרוגי - סדרת הנוער של השנה  2017 | 2018: אילת |
פיונה באטן

| --- | --- |
אין תמונה חופשית
 לידה:  28 בנובמבר 1986 (בת 38) לוזאן, שווייץ 
 מדינה:  הממלכה המאוחדת 
 תקופת הפעילות:  מ-2007 
 מקום לימודים:  האקדמיה של וובר דאגלס למשחק דרמטי  Park House School 
 פרופיל ב-IMDb
 
פיונה באטן (באנגלית: Fiona Button; נולדה ב-9 באוגוסט 1983) היא שחקנית אנגלייה. היא ידועה בעיקר מהופעתה בתפקיד רוז דפו בסדרת הטלוויזיה "נפרדנו כך".
ביוגרפיה

באטן נולדה בלוזאן שבשווייץ. היא גדלה בניוברי שבברקשייר, שם למדה בבית הספר פארק האוס, ובתיכון סנט ברתולומאו. אחר כך למדה דרמה באוניברסיטת בירמינגהם, ונרשמה לאקדמה לאמנות הדרמה ובר דאגלס. ב-2007 סיים את הלימודים. הופעת הברכורה שלה היה בגיל 10 בהצגה "הקוסם מארץ עוץ" בתיאטרון ווטרמיל בניוברי.
ביוגרפיה > טלוויזיה

אחרי סיום הלימודים שיחקה באטן בסדרות "רציחות במידסומר" ו-"The Bill". ב-2008 גילמה את לוסי בדפורד בסדרה "הארמון". בין השנים 2010 ל-2012 שיחקה בתפקיד טס רוברטס בשתי עונות של הסדרה "Lip Service". מ-2014 עד 2016 הופיעה בתפקיד ג'ניפר צ'מברס בעונה הראשונה והשנייה של "גרנטצ'סטר". ב-2018 לוהקה באטן לתפקיד רוז דפו בסדרה "נפרדנו כך".
באטן הופיעה בתפקידי אורח בסדרות כגון "How Not to Live Your Life", "מנודים", "המלחמה של פויל", "קרדינל ברנס", "פרמפייס", "You, Me and the Apocalypse", ובתפקיד ורה בסדרה "My Mother and Other Strangers".
ביוגרפיה > תיאטרון

ב-2007 הופיעה באטן לראשונה בווסט אנד במחזה "רוק'נרול" מאת טום סטופארד בתפקיד אסמה ואליס. ב-2009 השתתפה במחזה "מאדאם דה-סאד" בדונמר ורהאוס, לצדן של ג'ודי דנץ' ורוזמונד פייק. אחר כך הופיעה בתפקיד סוניה במחזה "וניה" בתיאטרון גייט. ב-2010 שיחקה בתפקיד רייצ'ל בהפקה המקורית של המחזה "פוש" בתיאטרון רויאל קורט, ובתפקיד מייבל צ'ילטרן במחזה "בעל אידיאלי" שהוצג בתיאטרון וודוויל.
ב-2013 גילמה באטן את ונדי במחזה "ונדי ופיטר פן" מאת אלה היקסון, בהפקה של הלהקה השייקספירית המלכותית. המחזה הוא עיבוד של הסיפור המקורי בראייה פמיניסטית, כשבמרכז נמצאת ונדי, "הילדה שתתבגר". ההצגה הייתה ללהיט, וב-2015 הועלתה הפקה מחודשת של המחזה.
ב-2014 שיחקה באטן בתפקיד אנאבלה במחזה "Tis Pity She's a Whore" בתיאטרון הגלוב.
ב-2012 גילמה את סטף במחזה "They drink it in the Congo" בתיאטרון אלמיידה. ב-2018 שיחקה בתפקיד ססילי קרדיו במחזה "חשיבותה של רצינות" בווסט אנד.
חיים אישיים

באטן חיה בלונדון. ב-2014 התחתנה עם התסריטאי הנרי פליט. ב-2017 נולדה בתם.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2007 | רציחות במידסומר | Midsomer Murders | וילו מקינלי | בפרק "The Axeman Cometh" |
| 2007 |  | The Bill | סוזי מתיוס | בפרק "Behind Closed Doors" |
| 2008 | הארמון | The Palace | לוסי בדפורד | מיני-סדרה |
| 2010 |  | How Not to Live Your Life | ג'ני | בפרק "Don's Angry Girlfriend" |
| 2010–2012 |  | Lip Service | טס רוברטס | סדרת טלוויזיה |
| 2011 | מנודים | Outcasts | טריקס | מיני-סדרה |
| 2012 |  | We'll Take Manhattan | לוויניה | סרט טלוויזיה |
| 2012 | קרדינל ברנס | Cardinal Burns | תפקידים שונים | סדרת טלוויזיה |
| 2013 | פרמפייס | Pramface | גבי | בפרק "The Edge of Hell" |
| 2013 | המלחמה של פויל | Foyle's War | מרי נלסון | בפרק "Sunflower" |
| 2014–2016 | גרנטצ'סטר | Grantchester | ג'ניפר צ'מברס | סדרת טלוויזיה (3 פרקים) |
| 2015 |  | Bugsplat! | ג'ינה מקוצ'ן | סרט טלוויזיה קצר |
| 2015 |  | You, Me and the Apocalypse | סקיי | מיני-סדרה |
| 2016 |  | My Mother and Other Strangers | ורה קרטיס | בפרק "Vera" |
| 2018 | חשיבותה של רצינות | The Importance of Being Earnest | ססילי קרדיו |  |
| 2018–2020 | נפרדנו כך | The Split | רוז | תפקיד ראשי (3 עונות); 17 פרקים |
| 2019 |  | Flack | אנני | בפרק "Anthony" |
| 2020 |  | Out of Her Mind | לוסי | תפקיד ראשי; 6 פרקים |
| TBA | ההגדה לבית פורסייט (אנ') | The Forsyte Saga | קלריסה הארון | מיני-סדרה עתידית של PBS |
הערות שוליים

↑  '"`UNIQ--templatestyles-00000000-QINU`"'Editorial Staff (16 בדצמבר 2013). "20 Questions with... Fiona Button, star of RSC's Wendy and Peter Pan". WhatsOnStage.com. {{cite web}}:  (עזרה)
↑  '"`UNIQ--templatestyles-00000002-QINU`"'Terri Paddock (16 באפריל 2010). "Review Round-up: Were Critics Outclassed at Posh?". WhatsOnStage.com. {{cite web}}:  (עזרה)
↑  '"`UNIQ--templatestyles-00000004-QINU`"'Michael Coveney (11 בנובמבר 2010). "An Ideal Husband". WhatsOnStage.com. {{cite web}}:  (עזרה)
↑  '"`UNIQ--templatestyles-00000006-QINU`"'Holly Williams (2013-12-15). "And what about Wendy? Introducing a feminist return to Peter Pan's roots". The Independent. נבדק ב-2020-01-15.
↑  '"`UNIQ--templatestyles-00000008-QINU`"'Dominic Maxwell (2014-10-30). "'Tis Pity She's a Whore, Sam Wanamaker Playhouse, SE1". The Times. נבדק ב-2020-01-15.
1 2  '"`UNIQ--templatestyles-0000000A-QINU`"'Fiona Mountford (27 ביולי 2018). "Fiona Button on The Importance of Being Earnest: 'It's a lot to do with sex. Oscar Wilde would have loved it'". Go London. {{cite web}}:  (עזרה)
חפיפת משולשים

איור המדגים כיצד ניתן לבנות משולש אחד ויחיד על בסיס שלושה מאפיינים ידועים. במקרה התחתון מימין עבור שתי צלעות והזווית שמול הקטנה מהן ניתן לבנות שני משולשים שונים, ולכן חפיפה אינה מתקיימת בתנאי כזה.
בגאומטריה אוקלידית, משולשים נקראים חופפים (congruent triangles) אם הצלעות המתאימות שלהם שוות באורכן, והזוויות המתאימות שלהם שוות במידתן. במקרה זה ישנה איזומטריה (התאמה השומרת מרחקים וזוויות) של המישור, המעבירה משולש על משולש. אינטואיטיבית, משולשים חופפים הם בעצם עותקים של אותו משולש.
הסימון המקובל לחפיפה הוא:  \triangle \mathrm {ABC} \cong \triangle \mathrm {DEF}  ומשמעותו: המשולשים ABC ו-DEF חופפים באופן שמעתיק את הקודקודים A,B,C ל-D,E,F בהתאמה.
במקרים רבים די לקבוע את השוויון של שלושה חלקים תואמים ולהשתמש באחת מהתוצאות הבאות כדי להסיק את ההלימה של שני המשולשים.